11/10/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.87773. Concesión de auga. Concello de Moechee

O Concello de Moeche, NIF P1505000H, solicita de Augas de Galicia un caudal de 100.652,40 m3/ano de augas procedente de 2 pozos situados no lugar de Carracedo/Ermida, parroquia de Santa Cruz de Moeche (Santa Cruz), t. m. de Moeche (A Coruña), con destino a uso de abastecemento de poboación. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.87773. As características do aproveitamento son: SOLICITANTE: Concello de Moeche DESTINO: Abastecemento de poboación ORIXE: 2 pozos LUGAR: Carracedo/Ermida PARROQUIA: Santa Cruz de Moeche (Santa Cruz) CONCELLO: Moeche Descrición: A fonte actual do sistema de abastecemento do Concello Moeche realízase a través dun convenio establecido co Concello de As Somozas, derivando auga da súa rede ata un depósito de formigón de planta circular de capacidade 500 m³, situado na parcela nº 502 do polígono nº 69 no lugar de Abelleira, parroquia de Labacengos (Santa María), a partir do que se abastece a parte do termo municipal. Co proxecto titulado “Melloras no abastecemento de Moeche: Captación e impulsión a depósito existente”, datado en abril de 2021, preténdese completar o abastecemento de todo o termo municipal de Moeche mediante a incorporación da captación en dous pozos situados nas parcelas nº 100 e 251 do polígono nº 501, impulsando as augas ata unha arqueta situada no entorno da Igrexa de Santa Cruz de Moeche e a partir de aquí ata o depósito existente. Tanto como para conducir as augas tomadas nas captacións ata o depósito existente, como para ampliar a rede de distribución municipal, proxéctase a instalación de 3.855,85 y 2534,21 metros de condución en tubo respectivamente, cuxos tramos se describen a continuación: - Pozo 1 – Igrexa: Canalización en PE100 RC PN25 D63 mm, conducindo as augas desde o pozo de bombeo desde a parcela nº 251 do polígono nº 501 polas marxes do vial DP 4093 evitando as afecciones ao pavimento existente ata o entorno da Igrexa de Santa Cruz de Moeche. A lonxitude total do tramo é de 728,61 metros. - Pozo 2 - Igrexa: Canalización en PE100 RC PN25 D63 mm de 293,03 metros de lonxitude, que parte da parcela nº 100 do polígono nº 251 onde se situará a captación 2, atravesando os viais municipais existentes no lugar ata a estrada DP 4093, por onde descorrerá en dirección á igrexa de Santa Cruz de Moeche aproveitando as zonas non pavimentadas da marxe dereita de avance. - Igrexa – Amosa: Tramo de 2.834,21 metros de lonxitude, cuxo trazado discorre seguindo o vial municipal que une a igrexa de Santa Cruz de Moeche co núcleo de Amosa, ata encontrarse co vial de acceso ao depósito existente. Neste tramo instalaranse na mesma gabia, cunha separación de 10 cm entre ambas, as tubaxes para a conexión das impulsións procedentes dos pozos de captación en PE 100 RC D90, así como as tubaxes para a ampliación da rede de abastecemento PE 100 RC D63. - Amosa – Deposito: Tramo en PE 100 RC D90 PN10 con 299,70 metros de lonxitude que une o vial municipal que discorre entre a igrexa de Santa Cruz de Moeche e o núcleo de Amosa, co depósito de regulación existente, seguindo o trazado dun vial forestal. Cámara de chaves: Na unión de ambos tramos de conexión ás impulsións procedentes das captacións, contémplase a unión destes tramos mediante peza de unión en forma de “Y” con DN63/90, incluíndo válvulas de seccionamento e carretes desmontaxe, todo elo integrado nun pozo circular de ø1.500 mm. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moeche ou nas oficinas deste servizo, onde estará exposto o expediente de que se trata, para que poida ser examinado por quen o desexe. A Coruña, 4 de outubro do 2022 a/o xefa/e do Servizo Territorial – Adolfo Alejandro Santisteve Carrasco Muñoz (Sinatura dixital)